भारत सरकार

मानव संसाधन विकास मंत्रालय

स्‍कूल शिक्षा और साक्षरता विभाग

 **राज्‍य सभा**

अतारांकित प्रश्‍न संख्‍या : 2123

उत्‍तर देने की तारीख : 12 मई, 2016

**केन्द्रीय विद्यालयों में दो पालियों में पढ़ाई**

**2123. श्री मोती लाल वोराः**

क्या मानव संसाधन विकास मंत्री यह बताने की कृपा करेंगे किः

(क) देश में इस समय कितने केन्द्रीय विद्यालय दो पालियों में चल रहे हैं;

(ख) क्या सरकार और अधिक छात्रों को समायोजित करने के उद्देश्य से सभी केन्द्रीय विद्यालयों में दो पालियां शुरू करने पर विचार कर रही है/विचार करेगी, यदि हां, तो तत्संबंधी ब्यौरा क्या है; और

(ग) यदि नहीं, तो केन्द्रीय विद्यालयों में और अधिक छात्रों को समायोजित करने के लिए सरकार क्या कदम उठा रही है/उठायेगी?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क): देश में कार्यात्‍मक 1126 केन्‍द्रीय विद्यालयों (केवी) में से 65 केन्‍द्रीय विद्यालय इस समय दो पालियों में काम कर रहे हैं।

(ख): ऐसा कोई प्रस्‍ताव विचाराधीन नहीं है।

(ग): केन्‍द्रीय विद्यालय संगठन, मांग और व्‍यवहार्यता के अनुसार केन्‍द्रीय विद्यालयों में अतिरिक्‍त सेक्‍शन बनाकर और अधिक छात्रों को समायोजित करता है।

\*\*\*\*\*